stanford-oval/wikipedia huggingface dataset:
כריסטן פרס
קריירת מועדונים > יוטה רויאלס (2018–2020)

ב-18 ביוני, יוטה רויאלס הודיעה על רכישת הזכויות לפרס בטרייד ששלח את ברוק אלבי ושש בחירות דראפט לשיקגו רד סטארס. היא ערכה את הופעת הבכורה שלה במועדון ב-27 ביוני, בתיקו 0-0 מול סיאטל ריין. פרס הופיעה ב-11 משחקים בעונת 2018, בהם כבשה שני שערים. יוטה סיימה במקום החמישי בעונה הסדירה, ופספסה את העלייה לפלייאוף בשתי נקודות.
פרס פתחה את עונת 2019 עם בישול ללואו לבונטה בניצחון 1-0 על וושינגטון ספיריט. בשבוע שלאחר מכן, פרס כבשה את השער היחיד בניצחון 1-0 על אורלנדו פרייד. פרס נכנסה להרכב חודש אפריל ב-NWSL. היא רשמה שער או בישול בכל חמשת משחקיה הראשונים לעונה, אך עקב השתתפותה במונדיאל 2019 ובמסע הניצחון שבא אחריו, החמיצה פרס 11 משחקים במהלך העונה. פרס זכתה בפרס שחקנית המחזור במחזור 17 ומאוחר יותר זכתה בתואר שחקנית חודש אוגוסט, הזכייה השנייה שלה בתואר. פרס סיימה את העונה עם שמונה שערים, ונכנסה להרכב העונה בליגה בפעם הרביעית.
כשעונת 2020 הופרעה עקב התפרצות מגפת הקורונה, פרס בחרה שלא להשתתף בצ'אלנג' קאפ לעונת 2020.
ב-12 בנובמבר 2020, כיון שהשאירה את פרס כלא-מוגנת, איבדה יוטה את הזכויות על פרס לרייסינג לואיזוויל במהלך דראפט ההרחבה ב-2020.
קריירת מועדונים > מנצ'סטר יונייטד (2020–2021)

ב-9 בספטמבר 2020, מנצ'סטר יונייטד הכריזה על החתמתן של פרס וחברתה לנבחרת טובין הית'. היא ערכה את הופעת הבכורה שלה ב-4 באוקטובר, כשעלתה כמחליפה בניצחון 3-0 על ברייטון אנד הוב אלביון. היא כבשה את שערה הראשון ב-18 באוקטובר, בניצחון 4-2 על ווסטהאם יונייטד במסגרת הסופר ליג האנגלית. ב-31 בינואר 2021, כבשה פרס את שערה השני במועדון, בניצחון 2-0 על אברטון. היא גם כבשה בניצחון 2-0 על ווסטהאם יונייטד ב-27 במרץ, במה שהיה המשחק הראשון של הקבוצה באצטדיון אולד טראפורד. ב-24 ביוני, המועדון הודיעה שפרס תעזוב עם תום החוזה שלה במועדון, בסוף החודש.
קריירת מועדונים > אנג'ל סיטי (2021–הווה)

ב-23 באוגוסט 2021, רייסינג לואיזוויל העבירה בטרייד את הזכויות על פרס לאנג'ל סיטי. בתמורה, הקבוצה קיבלה את הבחירה הראשונה של אנג'ל סיטי בדראפט 2022, $75,000 בדמי הקצאה והגנת סגל בדראפט ההרחבה של 2021. היא חתמה על חוזה לשנתיים עם אופציה לשנה נוספת בשווי מדווח של $700,000, מה שהפך את פרס לאחת השחקניות עם השכר הגבוה ביותר בהיסטוריית ה-NWSL.
פרס ספגה פציעה ברצועה הצולבת ביוני 2022, במהלך משחק נגד רייסינג לואיזוויל, ומאז נזקקה לארבעה ניתוחים. היא החמיצה את כל עונת 2023, ונכון לינואר 2024 עדיין לא חזרה להתאמן. בעונת 2024, פרס נכללה ב-סגל אנג'ל סיטי אך הוגדרה עם פציעה מסיימת עונה. ב-11 ביוני 2024 חזרה פרס להתאמן, שנתיים בדיוק אחרי פציעתה.
פרס חזרה לשחק ב-2 באוגוסט 2024, במשחק גביע הקיץ המשותף ל-NWSL והליגה המקסיקנית לנשים. החלוצה עלתה כמחליפה בדקה ה-89, והבקיעה פנדל בדו-קרב הפנדלים שהכריע את המשחק לטובת קבוצתה ושלח אותה לחצי הגמר.
קריירת נבחרות > 2012

כחברה בסגל נבחרת ארצות הברית בכדורגל נשים, פרס זומנה לסגל הנבחרת לאולימפיאדת לונדון ב-2012, אך לבסף שימשה כמחליפה ולא נכנסה לסגל הסופי למשחקים.
קריירת נבחרות > 2013

פרס ערכה את הופעת הבכורה שלה בנבחרת ב-9 בפברואר 2013, במשחק ידידות נגד סקוטלנד. לאחר שכבשה את שני השערים הראשונים במשחק, היא בישלה את השער השלישי של הנבחרת. פרס היא השחקנית השלישית בהיסטוריה שכבשה צמד במשחקה הראשון בנבחרת ארצות הברית, אחרי סינדי פרלו קון ב-1996 ושריל קסטר ב-2000. הנבחרת האמריקאית הביסה את סקוטלנד 4-1 ופרס זכתה בפרס שחקנית המשחק. ארבעה ימים מאוחר יותר, הייא כבשה שער נוסף במשחקה השני, וסייעה לנבחרת לנצח את סקוטלנד 2-0. אף שחקנית אמריקאית לא כבשה שלושה שערים בשני משחקיה הראשונים בנבחרת, מלבד פרס. ההופעה השלישית של פרס הגיעה בגביע אלגארבה 2013, במשחק שלב הבתים נגד איסלנד ב-6 במרץ. פרס עלתה כמחליפה של קרלי לויד בדקה ה-64 והנבחרת הביסה את איסלנד בתוצאה 3-0. במשחק הבא של הנבחרת, פרס כבשה את השער הרביעי בניצחון 5-0 על סין. עם השער הזה, פרס הפכה לשחקנית החמישית בהיסטוריית הנבחרת שכבשה לפחות ארבעה שערים בארבעת משחקיה הראשונים בנבחרת. היא הופיעה בשני משחקים במהלך שלב הנוק-אאוט, הראשון נגד שוודיה, והשני בגמר נגד גרמניה. הנבחרת האמריקאית זכתה בתואר אחרי ניצחון 2-0. פרס סיימה את השנה הראשונה שלה בנבחרת הבוגרת עם 8 שערים ב-12 הופעות.
קריירת נבחרות > 2014

פרס כבשה שיא-קריירה של 11 שערים (ודורגה כשלישית בנבחרת) ב-2014. במהלך משחק נגד ארגנטינה בשלב הבתים של טורניר ברזיליה, היא כבשה רביעייה וסייעה לנבחרת לנצח 7-0 ולהעפיל למשחק הגמר. מוקדם יותר באותה שנה, היא כבשה שער נגד רוסיה במשחק ידידות ב-8 בפברואר, ושוב ב-13 בפברואר. היא נקראה לסגל הנבחרת לגביע אלגארבה 2014. באוקטובר, פרס הופיעה בגביע הזהב לנשים, וזכתה בטורניר יחד עם נבחרתה.
קריירת נבחרות > 2015: מונדיאל הנשים

פרס נקראה לסגל הנבחרת למונדיאל 2015 בקנדה. ב-8 ביוני, היא ערכה את הופעת הבכורה של בטורניר במשחק נגד אוסטרליה בו כבשה בדקה ה-61. היא שיחקה בארבעה משבעת משחקי הקבוצה ופתחה בהרכב בשניים, וסייעה לנבחרת להעפיל לגמר. הנבחרת האמריקאית זכתה בטורניר לארח שהביסה את יפן 5-2.
קריירת נבחרות > 2016: אולימפיאדת ריו

פרס זומנה לסגל הנבחרת האולימפית למשחקים באולימפיאדת ריו. לאחר שהנבחרת העפילה לשלב הנוק-אאוט, היא הפסידה ברבע הגמר לשוודיה. לאחר תיקו 1-1, היא הפסידה בדו-קרב פנדלים כשפרס מחמיצה את הבעיטה המכרעת. אוהדים ברשתות החברתיות יצרו האשטאג DogsforChristen# בכדי לעודד אותה והוא הפך לטרנד עולמי בטוויטר. פרס שותפה בארבעת משחקי הנבחרת ופתחה בתיקו 2-2 נגד קולומביה.
פרס הייתה אחת משתי השחקניות בנבחרת ארצות הברית ששותפה בכל 25 משחקי הנבחרת ב-2016. היא סיימה את השנה עם 12 שערים, וזו הייתה השנה השלישית ברציפות בה היא כובשת למעלה מעשרה שערים וכן השנה הפוריה ביותר עבורה בנבחרת. היא הפכה לשחקנית החמישית בהיסטוריית הנבחרת שכבשה מספר שערים דו-ספרתי במשך שלוש שנים ברציפות, והצטרפה למיה האם, אבי וומבאק, טיפני מילברט וקרלי לויד בספרי ההיסטוריה.
קריירת נבחרות > 2017

ב-2017, פרס שוב שותפה בכל משחקי הנבחרת והייתה אחת משלוש שחקניות שעשו כן. היא כבשה את השער היחיד בניצחון 1-0 על נורווגיה במשחק ידידות. בטורניר האומות 2017 (אנ') שהתקיים בשלושה אתרים שונים בקליפורניה ובוושינגטון, פרס כבשה שער בדקה ה-80 נגד ברזיל וצימקה את היתרון הברזילאי ל-3-2. חמש דקות לאחר מכן, היא בישלה את שער השוויון של מייגן ראפינו. עם שער נוסף של ג'ולי ארץ (אנ'), הקבוצה הפכה את המשחק לניצחון 4-3. פרס סיימה את השנה עם 3 שערים ו-3 בישולים.
קריירת נבחרות > 2018

פרס זומנה לסגל גביע SheBelieves בפברואר 2018, והנבחרת זכתה בטורניר בפעם השנייה. לאחר שהועברה בטרייד ליוסטון דאש (אנ') בניגוד לרצונה, פרס סירבה להצטרף לקבוצה, ועל-פי דיווחים היא קיבלה הצעות ממספר מועדונים שוודיים. עקב כך, פרס לא זומנה לסגל הנבחרת למשחקי הידידות מול מקסיקו באפריך 2018, כשהמאמנת ג'יל אליס אמרה: "היו לנו מספר שיחות ו[פרס] הבינה שהציפיות שלנו הן שאימון רציף ואווירת משחק עבור מקצוענים היא פקטור חשוב בזימונים לסגלי נבחרות הנשים... אני בטוחה שכשכריסטן תעבור לקבוצה חדשה, היא תהיה שוב על המגרש ותעזור לקבוצתה להצליח."
לאחר שחתמה בהאקן בסוף מרץ, פרס זומנה לסגל הנבחרת למשחקי ידידות מול סין. ב-12 ביוני, פקס הפכה לשחקנית ה-37 בהיסטוריית נבחרת ארצות הברית ששיחקה 100 משחקים במדי הנבחרת. היא בישלה שני שערים במשחק, והנבחרת ניצחה 2-1. ב-31 באוגוסט, פרס זכתה לכבוד במשחק הנבחרת לרגל הופעתה המאה, במהלך משחק ידידות נגד צ'ילה בעיר הולדתה לוס אנג'לס, ושימשה כקפטנית הנבחרת במשחק. היא כבשה שער בדקה ה-59 והנבחרת ניצחה 3-0.
בספטמבר, פרס זומנה לסגל הנבחרת לגביע הזהב של CONCACAF לנשים 2018. היא רשמה שער ושני בישולים בניצחון 5-0 על פנמה בשלב הבתים. הנבחרת זכתה בגביע בפעם השנייה ברציפות והעפילה לגביע העולם בכדורגל נשים 2019.
קריירת נבחרות > 2019

בינואר 2019, פרס כבשה את השער היחיד בניצחון 1-0 על ספרד באליקנטה. בגביע SheBelieves, היא בישלה את שערה של אלכס מורגן, דקה לאחר שנכנסה למשחק. חודש לאחר מכן במשחק ידידות נגד בלגיה, פרס בישלה 3 שערים בניצחון 6-0.
קריירת נבחרות > 2019 > גביע העולם לנשים 2019

ב-2 במאי 2019, זומנה פרס לסגל נבחרת ארצות הברית למונדיאל 2019 – המונדיאל השני בו היא משחקת.
פרס שיחקה בכל 3 המשחקים בשלב הבתים, פתחה ושיחקה 90 דקות במשחק השני נגד צ'ילה, ועלתה כמחליפה בשמינית ורבע הגמר. פרס פתחה בהרכב במשחק חצי הגמר נגד אנגליה וכבשה שער בדקה העשירית, ובכך סייעה לנבחרת להעפיל לגמר לאחר ניצחון 2-1. בגמר, פרס עלתה כמחליפה של מייגן ראפינו. היא הייתה אחת מ-4 שחקניות אמריקאיות ששותפו בכל המשחקים בטורניר. הנבחרת האמריקאית הביסה את הולנד 2-0 בגמר, וזכתה בגביע העולם בפעם השנייה ברציפות. זאת הייתה הזכייה השנייה של פרס בטורניר.
ב-7 בנובמבר 2019, פרס הפכה לשחקנית ה-12 בהיסטוריית הנבחרת שכבשה 50 שערים בין-לאומיים. את השער ה-50 כבשה בדקה ה-28 של משחק ידידות נגד שוודיה. הנבחרת האמריקאית ניצחה 3-2 ופרס הוסיפה בישול במשחק. פרס סיימה את 2019 עם 5 שערים ו-12 בישולים. שנים-עשר הבישולים שלה הובילו את הנבחרת והיא הייתה לשחקניצ היחידה ששותפה בכל 24 המשחקים ב-2019.
קריירת נבחרות > 2020

פרס זומנה לסגל הנבחרת למוקדמות אולימפיאדת טוקיו, בזימון שהיה השני עבורה למוקדמות המשחקים האולימפיים. פרס כבשה בכל שלוש משחקי המוקדמות, כולל צמד נגד קוסטה ריקה. היא גם כבשה בחצי הגמר נגד מקסיקו. לאחר שהאמריקאיות הביסו את הקנדיות במשחק הגמר, פרס זכתה בנעל הזהב כשחקנית המצטיינת של הטורניר. פרס זומנה לסגל הנבחרת לגביע SheBelieves ב-2020, והופיעה בכל 3 משחקי הטורניר. היא הייתה הכובשת המצטיינת כשכבשה שני שערים, האחד נגד אנגליה והשני נגד יפן. היא גם הוסיפה בישול לשער הניצחון נגד ספרד ב-8 במרץ, כשבישלה את השער של ג'ולי ארץ. הנבחרת האמריקאית זכתה בטורניר תוך שהיא מנצחת את כל משחקיה. פרס זומנה לנבחרת למשחק ידידות נגד הולנד ב-27 בנובמבר. במשחק פרס סיפקה בישול לרוז לאבל. פרס הובילה את הנבחרת בשערים יחד עם לינדזי הוראן, וסיפקה 3 בישולים ב-2020.
קריירת נבחרות > 2021

לאחר שהחמיצה סדרת משחקי ידידות נגד קולומביה במהלך ינואר עקב מחלה, פרס זומנה לנבחרת לגביע SheBelieves. פרס הופיעה בכל המשחקים בטורניר וכבשה שני שערים, תוך שהנבחרת שומרת על התואר. ביוני 2021, פרס זומנה לסגל המצומצם של הנבחרת לאולימפיאדת טוקיו. היא הופיעה בכל משחקי הנבחרת בטורניר, וזכתה יחד עמה במדליית הארד לאחר ניצחון 3-4 על אוסטרליה. פרס כבשה שער וגם הובילה לשער-עצמי בניצחון 6-1 על ניו זילנד, וכבשה פנדל בניצחון בפנדלים ברבע הגמר על הולנד. פרס כבשה שישה שערים וסיפקה 5 בישולים במדי הנבחרת ב-2021.
קריירת נבחרות > 2021–הווה

פרס הכריזה בפוסט במדיה החברתית ב-9 בספטמבר 2021, שלמרות שהיא זומנה לסגל הנבחרת, היא לא תיקח חלק בחלונות הבין-לאומיים הקרובים, וציינה שנדרשת לה הפסקה בת מספר חודשים בכדי להתרכז בבריאותה הנפשית וצמיחתה הרוחנית. לקראת שני משחקי הידידות של הנבחרת מול אוסטרליה בנובמבר 2021, מאמן הנבחרת ולטקו אנדונובסקי בחר להשאיר גרעין של שחקניות ותיקות מחוץ לסגל הנבחרת, בחירה שכללה את פרס. כתוצאה מכך, פרס לא זומנה לסגל הנבחרת לגביע SheBelieves וכן לסגל גביע הזהב 2022. ההחלטה הזו הציתה בלבול בקרב האוהדים והתקשורת, ורבים מהם פקפקו באנדונובסקי לאחר שפרס שיחקה בקביעות במדי אנג'ל סיטי בחודשים הקודמים. כשנשאל על-ידי התקשורת על אי-הבחירה בפרס, אנדונובסקי טען שהיא שיחקה מעולה, אבל לא יותר טוב משחקניות אחרות. בסופו של דבר, פרס ספגה פציעה ברצועה הצולבת במדי קבוצתה ב-11 ביוני 2022, ונכון לינואר 2025, לא חזרה לשחק במדי הנבחרת, אך גם לא פרשה מהנבחרת, על אף היעדרות בת 781 ימים מהמגרשים.
חיים אישיים

מ-2015, פרס בזוגיות עם שחקנית נבחרת ארצות הברית וחברתה לשעבר במנצ'סטר יונייטד טובין הית'.
ב-22 בנובמבר 2021, לאור שערוריית הניצול (אנ') בליגה, פרס האשימה את מאמנה לשעבר בשיקגו רד סטארס רורי דיימס בניצול מיני כלפיה. פרס חשפה במאמר לוושינגטון פוסט שב-2014 היא ניסתה לדבר על מעשי דיימס עם נשיא התאחדות הכדורגל בארצות הברית סוניל גולטי, אך "חששותיה נידחו". פרס המשיכה ואמרה שבקשתה למעבר משיגקו ב-2017 הייתה בעקבות ההתנהגות של דיימס, וב-2018 היא הגישה תלונה נגדו להתאחדות. התאחדות השחקניות הוציאה הצהרה בתמיכה הפרס ובחברותיה לשעבר לקבוצה ג'ן הוי וסאם ג'ונסון, שחשפו האשמות דומות.
פרס היא בעלים-שותפה בחברת הביגוד RE-INC, יחד עם טובין הית', מייגן ראפינו ומייגן קליגנברג. במהלך מונדיאל 2023, פרס והית' אירחו תוכנית משלהן פעמיים בשבוע, ה-RE-CAP Show, יחד עם RE-INC.
בתרבות הפופולרית > מדיה וחסויות

פרס הופיעה במספר פרסומות וקידומים פרסומיים של נייקי. ב-2014, היא כיכבה בפרומו עבור Wheaties (אנ'). במאי 2015, היא הופיעה בפרסומת טלוויזיה לקופרטון (אנ'). היא הפכה לשגרירת מותג של יצרנית מוצרי התזונה Genesis Today בפברואר 2016. בינואר 2018, היא שיתפה פעולה עם Hydrive Energy Water.
דמותה של פרס הופיעה בהסימפסונס יחד עם חברותיה לנבחרת אלכס מורגן ואבי וומבאק במאי 2015. באותה השנה, היא כיכבה בסרט קצר בשם An Equal Playing Field (אנ'). היא הופיעה במספר מגזינים כולל Self (אנ'), Howler, Shape (אנ'), Darling Magzine (אנ') ו־Glamour (אנ'). ב-2015, היא הופיעה על שערי הספורטס אילוסטרייטד והיוגה דיגסט. ב-2016, פרס הופיעה בעירום במגזין השנתי של ESPN, ה-The Body Issue (אנ').
פרס הופיעה יחד עם חברותיה לנבחרת ב-משחק הווידאו של פיפ"א, FIFA 16, הפעם הראשונה בה נשים נכללו במשחק. באוקטובר 2015, היא הוכרזה כמארחת של תוכנית The Buzzer@ של פוקס והובילה את אוהדי השיקגו קאבס בשירת "Take Me Out to the Ballgame" יחד עם חברותיה לנבחרת ג'ולי ארץ ולורי שאלופני.
בתרבות הפופולרית > תהלוכה וכבוד מהבית הלבן

לאחר זכייתה של נבחרת ארצות הברית במונדיאל הנשים 2015, פרס וחברותיה לקבוצה הפכו לקבוצת ספורט הנשים הראשונה שזכתה לכבוד בתהלוכה רבתית בעיר ניו יורק. כל שחקנית קיבלה את מפתח העיר מראש העיר ביל דה בלאזיו. באוקטובר אותה השנה, הקבוצה זכתה לכבוד מהנשיא ברק אובמה בבית הלבן.
סטטיסטיקות קריירה > מועדונים

נכון ל-1 בנובמבר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | בין-לאומי> הופעות | בין-לאומי> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| פאלי בלוז (אנ') | 2010 | ליגת הנשים האמריקאית (אנ') | 10 | 4 | - | - | - | - | - | - | 10 | 4 |
| מאג'יקג'ק (אנ') | 2011 | WPS | 17 | 8 | - | - | 2 | 0 |  |  | 19 | 8 |
| גטבורג (אנ') | 2012 | ליגת העל השוודית | 21 | 17 | 6 | 5 | - | - | 9 | 3 | 33 | 25 |
| טירסה | 2013 | ליגת העל השוודית | 20 | 23 | 3 | 3 | - | - | 9 | 9 | 32 | 35 |
| טירסה | 2014 | ליגת העל השוודית | 6 | 2 | 0 | 0 | - | - | 0 | 0 | 6 | 2 |
| טירסה | סה"כ | סה"כ | 26 | 25 | 3 | 3 | 0 | 0 | 9 | 9 | 38 | 37 |
| שיקגו רד סטארס | 2014 | NWSL | 12 | 6 | - | - | - | - | - | - | 12 | 6 |
| שיקגו רד סטארס | 2015 | NWSL | 11 | 10 | - | - | 1 | 0 | - | - | 12 | 10 |
| שיקגו רד סטארס | 2016 | NWSL | 14 | 8 | - | - | 1 | 1 | - | - | 15 | 9 |
| שיקגו רד סטארס | 2017 | NWSL | 23 | 11 | - | - | 1 | 0 | - | - | 24 | 11 |
| שיקגו רד סטארס | סה"כ | סה"כ | 60 | 35 | 0 | 0 | 3 | 1 | 0 | 0 | 63 | 36 |
| גטבורג |  | ליגת העל השוודית | 8 | 4 | 0 | 0 | - | - | 0 | 0 | 8 | 4 |
| יוטה רויאלס (אנ') | 2018 | NWSL | 11 | 2 | - | - | - | - | - | - | 11 | 2 |
| יוטה רויאלס (אנ') | 2019 | NWSL | 14 | 8 | - | - | - | - | - | - | 14 | 8 |
| יוטה רויאלס (אנ') | סה"כ | סה"כ | 25 | 10 | 0 | 0 | 0 | 0 | 0 | 0 | 25 | 10 |
| מנצ'סטר יונייטד | 2020/21 | הסופר ליג | 14 | 4 | 1 | 0 | 2 | 0 | - | - | 17 | 4 |
| אנג'ל סיטי | 2022 | NWSL | 8 | 2 | 0 | 0 | 5 | 2 | - | - | 13 | 4 |
| אנג'ל סיטי | 2023 | NWSL | 0 | 0 | 0 | 0 | 0 | 0 | - | - | 0 | 0 |
| אנג'ל סיטי | 2024 | NWSL | 9 | 1 | 0 | 0 | 2 | 0 | - | - | 11 | 1 |
| סך הכול בקריירה | סך הכול בקריירה | סך הכול בקריירה | 198 | 110 | 10 | 8 | 14 | 3 | 15 | 12 | 237 | 133 |
סטטיסטיקות קריירה > סיכום הופעות בנבחרת

נכון ל-5 באוגוסט 2021
| ארצות הברית> שנה | ארצות הברית> הופעות | ארצות הברית> שערים |
| --- | --- | --- |
| 2013 | 12 | 8 |
| 2014 | 23 | 11 |
| 2015 | 20 | 10 |
| 2016 | 25 | 12 |
| 2017 | 16 | 3 |
| 2018 | 10 | 2 |
| 2019 | 24 | 5 |
| 2020 | 9 | 7 |
| 2021 | 16 | 6 |
| סך הכול | 155 | 64 |
הישגים ותארים > גטבורג

הגביע השוודי: 2012
הישגים ותארים > גטבורג > טירסה

ליגת האלופות, מקום שני: 2013/14
הישגים ותארים > נבחרת ארצות הברית

מונדיאל הנשים: 2015, 2019
מדליית ארד באולימפיאדה: 2020 (אנ')
גביע הזהב: 2014, 2018
טורניר ההעפלה לאולימפיאדה (אנ'): 2016, 2020
גביע אלגארבה: 2013, 2015
גביע ה-SheBelieves לנשים (אנ'): 2016, 2018, 2020, 2021
טורניר האומות (אנ'): 2018
הישגים ותארים > תארים אישיים

פרס הרמן: 2010
שחקנית השנה בפק 10: 2010
שחקנית השנה של סוקר אמריקה (אנ'): 2010
רוקי השנה ב-ליגת העל האמריקאית: 2011
קריסטלקולן: 2012
נעל הזהב בליגת העל השוודית: 2013
קבוצת העונה ב-ליגת העל האמריקאית: 2015, 2016, 2017, 2019
שחקנית החודש בליגה השוודית: אפריל 2018
נעל הזהב במוקדמות האולימפיאדה: 2020
הרכב מוקדמות האולימפיאדה: 2020
לקריאה נוספת

טימות'י גרייני (2012), Beyond Bend It Like Beckham: The Global Phenomenon of Women's Soccer, אוניברסיטת נברסקה, ISBN 0803240368
ליזי קלמנטה (2010), Women's Soccer Team: An American Success Story, סקיירקרואו פרס, ISBN 0810874164
טים נאש (2016), It's Not the Glory: The Remarkable First Thirty Years of U.S. Women's Soccer, לולו פרס, ISBN 1483451526
דקוטה סטיבנס (2011), A Look at the Women's Professional Soccer Including the Soccer Associations, Teams, Players, Awards, and More, ביבליובאזאר, ISBN 1241047464
ביאורים

↑  נקודות: (2 * שערים) + (בישולים).
↑  כולל את הגביע השוודי והגביע האנגלי
↑  כולל את פלייאוף ה-NWSL, גביע הליגה האנגלית, גביע צ'אלנג' וגביע האולסטאר
↑  כולל את ליגת האלופות
אניטה לסקר-וולפיש

| --- | --- |

לסקר-וולפיש, 2007
 לידה:  17 ביולי 1925 (בת 99) ברסלאו, הרייך הגרמני 
 מוקד פעילות:  הממלכה המאוחדת, גרמניה 
 מקום לימודים:  אוניברסיטת קיימברידג' 
 שפה מועדפת:  אנגלית, גרמנית 
 כלי נגינה:  צ'לו 
 צאצאים:  Raphael Wallfisch 
 פרסים והוקרה:  הפרס הלאומי הגרמני (2019)  צלב המפקד במסדר ההצטיינות של הרפובליקה הפדרלית של גרמניה (דצמבר 2020)  מסדר ההצטיינות של נורדריין-וסטפאליה (2018)  חבר במסדר האימפריה הבריטית 
 פרופיל ב-IMDb
 
אניטה לסקר-וולפיש (בגרמנית: Anita Lasker-Wallfisch; נולדה ב-17 ביולי 1925) היא צ'לנית יהודייה-גרמנייה, שהייתה חברה בתזמורת הנשים באושוויץ.
ביוגרפיה

לסקר נולדה למשפחה יהודית-גרמנית בברסלאו, אז גרמניה (ורוצלב, פולין של ימינו), אחת משלוש אחיות (מריאן ורנאטה). אביה אלפונס היה עורך דין ואחיו של השחמטאי הנודע אדוארד לסקר. אמה הייתה כנרת. הוריהן של שלוש האחיות הקנו להן השכלה מוזיקלית מגיל צעיר. אחותה מריאן עזבה את גרמניה מיד לאחר ליל הבדולח. האחות רנאטה לא הצליחה לצאת מגרמניה.
המשפחה סבלה מאפליה משנת 1933 עם עליית הנאצים לשלטון, אך מאחר שאב המשפחה נלחם בחזית במלחמת העולם הראשונה וקיבל את עיטור צלב הברזל, המשפחה חשה מידה מסוימת של חסינות מפני רדיפות הנאצים.
מלחמת העולם השנייה

מריאן, האחות הבכורה, ברחה לאנגליה בשנת 1939, באפריל 1942 הוריה של לסקר גורשו לאיזביצה, ועל פי ההערכות הם מתו ליד לובלין בפולין. אניטה ורנאטה לא גורשו כיוון שעבדו במפעל לנייר. שם הם פגשו שבויי מלחמה צרפתים והחלו לזייף מסמכים כדי לאפשר לעובדי כפייה צרפתים לחזור לצרפת.
"אף פעם לא יכולתי לקבל את העובדה שיהרגו אותי בגלל מי שנולדתי במקרה, והחלטתי לתת לגרמנים סיבה טובה יותר להרוג אותי."
בספטמבר 1942 הן ניסו לברוח לצרפת, אך נעצרו בגין זיוף בתחנת וורוצלב על ידי הגסטפו. המזוודה שלהן, שכבר העלו על הרכבת עזבה בלעדיהן. הגסטאפו היו מודאגים מאובדן המזוודה, וציינו בקפידה את גודלה וצבעה.
"הייתי בכלא כשנה. ואז יום אחד קראו לי למטה. הגיעה מזוודה: האם אוכל לזהות אותה? זו הייתה המזוודה שלי. הם גנבו הכל, הם הרגו את כולם, אבל המזוודה הזו באמת הייתה חשובה להם. הם מצאו את המזוודה והכל היה בסדר, אם כי מעולם לא ראיתי אותה יותר מכיוון שהיא הוכנסה למחסני הכלא ובהמשך ראיתי את אחת השומרות לובשת את אחת השמלות שלי."
מלחמת העולם השנייה > באושוויץ

אניטה ורנאטה נשלחו לאושוויץ בדצמבר 1943 ברכבות נפרדות. היא צורפה לתזמורת הנשים באושוויץ. הנגינה בתזמורת הצילה אותה, מכיוון שקשה היה להחליף נגני צ'לו. התזמורת ניגנה בצעדות כאשר האסירים עזבו את המחנה לעבודה מדי יום וכשחזרו. הם גם ניגנו קונצרטים עבור האס אס.
באוקטובר 1944 התקדם הצבא האדום ואושוויץ פונתה. אניטה הועלתה לרכבת יחד עם 3,000 אסירים אחרים למחנה הריכוז ברגן-בלזן ושרדה חצי שנה כמעט בלי שום דבר לאכול. לאחר שחרור המחנה על ידי הצבא הבריטי היא הועברה לראשונה למחנה העקורים ברגן-בלזן שנמצא בסמוך. אחותה רנאטה, שדיברה אנגלית, הפכה למתורגמנית עבור הצבא הבריטי.
במהלך משפט בלזן שהתקיים בספטמבר עד נובמבר 1945 העידה אניטה בין היתר נגד מפקד המחנה יוזף קרמר, רופא המחנה פריץ קליין וסגן מפקד המחנה פרנץ הסלר שכולם נידונו למוות ונתלו באותה שנה.
לאחר המלחמה

בשנת 1946 עברו אניטה ורנאטה לבריטניה בעזרת מריאן. היא נישאה לפסנתרן פיטר וולפיש ונולדו להם שני ילדים. בנה הוא הצ'לן רפאל וולפיש, ובתה, מאיה ג'ייקובס-וולפיש, היא פסיכותרפיסטית. וולפיש הקימה את התזמורת הקאמרית האנגלית (ECO), הופיעה כחברה וכאמנית סולו, וסיירה ברחבי העולם. נכדה הוא המלחין בנג'מין וולפיש.
לאחר כמעט 50 שנה שבהן לא ביקרה בגרמניה, היא סוף סוף חזרה לשם בסיבוב הופעות עם התזמורת בשנת 1994. מאז אותה תקופה, וכעדה וקורבן של התקופה הנאצית, היא ביקרה בבתי ספר גרמניים ואוסטריים כדי לדבר עם תלמידים ולספר על קורותיה. היא מקדמת את קרן קרייסאו החדשה בפולין, כמו גם את קרן פרייה פון מולטקה ומורשת חוג קרייזאו. בשנת 1996 פרסמה את זיכרונותיה "לרשת את האמת".
במהלך השנים סיפרה את סיפור חייה בראיונות רבים, בין היתר לארכיון ההיסטוריה החזותית של קרן השואה (1998) ולארכיון המקוון אודות עבודות הכפייה 1939–1945 (2006). היא התראיינה ל"סיפורי חיים לאומיים" ובשנת 2000 לאוסף 'זיכרון החיים של הקהילה היהודית' בעריכת הספרייה הבריטית.
בשנת 2011 קיבלה תואר כדוקטור כבוד לתאולוגיה מאוניברסיטת קיימברידג'.
בשנת 2018 היא נשאה נאום הנצחה בבונדסטאג לציון 73 שנה לשחרור אושוויץ.
בדצמבר 2019 שודרה כתבה בתוכנית 60 דקות על המוזיקה, שכתבה ונוגנה על ידי התזמורת באושוויץ שנשמרה על ידי פרנצ'סקו לוטורו.
הערות שוליים

1 2 3 4 5 6 7 8  Stephen Moss (13 בינואר 2005). "Anita Lasker Wallfisch profile". The Guardian. נבדק ב-26 במאי 2007. {{cite news}}:  (עזרה)
1 2 3 4 5 6  Anita Lasker-Wallfisch (2003). "Testimony from "Survival: Holocaust Survivors Tell Their Story"" (PDF). אורכב מ-המקור (PDF) ב-21 ביולי 2011. נבדק ב-11 בינואר 2010. {{cite web}}:  (עזרה)
↑  בתיה דביר, השמיעיני את קולך ונסו הצללים, ירושלים, יד ושם, 2018, עמ' 193
1 2  "Deutscher Bundestag, Remembering the victims of National Socialism with Anita Lasker-Wallfisch", 31 January 2018; retrieved 5 February 2018.
↑  בתיה דביר, השמיעיני את קולך ונסו הצללים, ירושלים, יד ושם, 2018, עמ' 193
1 2 3  Law reports of trials of war criminals, selected and prepared by the United Nations War Crimes Commission – Volume II, The Belsen Trial (PDF). London, UK: United Nations War Crimes Commission. 1947. p. 21f. נבדק ב-16 ביולי 2019. Anita Lasker, who lived in Breslau before her arrest, was sent to Auschwitz in December, 1943. She was transferred to Belsen in November, 1944. She claimed that she saw Kramer, Hoessler and Dr. Klein take part in selections for the gas chamber. {{cite book}}:  (עזרה)
1 2  "Honorary Degrees 2011 nominations announced: Cambridge University". 2011. נבדק ב-24 בנובמבר 2019. {{cite web}}:  (עזרה)
↑  Lasker-Wallfisch, Anita (1996). Inherit the truth, 1939–1945: The documented experiences of a survivor of Auschwitz and Belsen. London, UK: Giles de la Mare. p. 168. ISBN 9781900357012.
↑  Interview Archive "Forced Labor 1939–1945. Memory and History", za072; retrieved 5 February 2018.
↑  National Life Stories, 'Lasker-Wallfisch (1 of 11) National Life Stories Collection: 'The Living Memory of the Jewish Community', The British Library Board, 2000; retrieved 7 October 2017.
↑  https://www.cbsnews.com/video/holocaust-prisoners-in-nazi-concentration-camps-made-music-now-its-being-discovered-and-performed-60-minutes-2019-12/
| --- | --- |
בקרת זהויות :  NLI: 987007264240405171  PLWABN: 9810546478005606  BnF: cb135267932 (data)  GND: 119528835  ISNI: 0000 0000 7836 8850  LCCN: n97024854  MusicBrainz: 37568e30-9f71-406e-86ce-a27e583e8521  NDL: 00921301  NKC: jo2015895410  NTA: 398535493  SUDOC: 050374095  VIAF: 56769329   WorldCat (עם VIAF): 56769329